system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Alexandru Sever.
assistant
Marcus Aurelius Severus Alexander Augustus (1 octombrie 208 - 18 martie 235), cunoscut drept Alexandru Sever, împărat roman în perioada 222 - 235. Numele său la naștere a fost Marcus Julius Gessius Bassianus Alexianus. Din iunie 221, a purtat numele de Marcus Aurelius Alexander, iar de la proclamarea sa ca împărat a avut numele Marcus Aurelius Severus Alexander.

Biografie 
Alexander s-a născut la Arca Caesarea, la 1 octombrie 208, cu numele Marcus Julius Gessius Bassianus Alexianus. Tatăl lui Alexandru Sever, Marcus Julius Gessius Marcianus, a fost promagistrat sirian.

Era nepot al împăratului Caracalla, originar din Arca Caesarea (Fenicia). La vârsta de 13 ani a fost proclamat împărat de pretorienii din Roma, sub numele de Alexandru Sever după asasinarea vărului său Elagabalus. Autoritatea reală era exercitată de Iulia Mamaea (mama sa), sprijinită de juriștii Ulpianus și Modestinus. În timpul domniei lui Alexandru Sever, autocratismul și excentricitățile predecesorului său sunt eliminate și se restabilesc bunele raporturi cu Senatul, al cărui prestigiu este sporit.

Relațiile cu armata și Garda Pretoriană devin însă încordate. Alexandru Sever inițiază în anii 231-233 o contraofensivă romană în Orient pentru a stăvili invazia sasanidă la vest de Eufrat. În timpul pregătirilor pentru un război împotriva alamanilor la granița renană, Alexandru Sever și Iulia Mamaea sunt uciși la Mogontiacum (azi Mainz) de soldați care-l proclamă împărat pe Maximin Tracul. Odată cu moartea lui Alexandru Sever, s-a sfârșit dinastia Severilor.

Domnie timpurie 
Alexandru Sever a devenit împărat când avea aproximativ 14 ani, fiind cel mai tânăr împărat din istoria Romei, până la ascensiunea lui Gordian al III-lea. De-a lungul vieții sale, Alexandru s-a bazat foarte mult pe îndrumările bunicii Maesa și a mamei Julia Mamaea.

Note

Bibliografie

Surse primare 
 Cassius Dio, Roman History, Book 80
 Herodian, Roman History, Book 6  (online)
 Historia Augusta, Life of Severus Alexander
 Aurelius Victor, Epitome de Caesaribus
 Joannes Zonaras, Compendium of History extract: Zonaras: Alexander Severus to Diocletian: 222–284 
 Zosimos, Historia Nova

Surse secundare 
Southern, Pat. The Roman Empire from Severus to Constantine, Routledge, 2001
 Benario, Herbert W., Alexander Severus (A.D. 222–235), De Imperatoribus Romanis (2001)
 
Gibbon. Edward Decline & Fall of the Roman Empire (1888)
 Paul Petit, Histoire générale de l’Empire romain, Seuil, 1974, ISBN 2020026775
 François Zosso et Christian Zingg, Les Empereurs romains, édition Errance, 1995, ISBN 2877722260

Legături externe 

  Severus Alexander  Site dedicat acestui împărat
 Severus Alexander on NumisWiki
 Coins of Severus Alexander
De Imperatoribus Romanis: Sever Alexandru
Viața lui Sever Alexandru

Nașteri în 208
Decese în 235
Împărați romani
Împărați romani uciși
Romani din secolul al III-lea
Dinastia Severilor